ఆఫ్రికా అభివృద్ధి బ్యాంకు (ఎఎఫ్ డిబి) వార్షిక సమావేశం ప్రారంభోత్సవంలో ప్రధాన మంత్రి ప్రసంగం

శ్రేష్ఠులైన బెనిన్ మరియు సెనెగాల్ ప్రెసిడెంట్ లు, శ్రేష్ఠుడైన కోటే డి’ఐవరీ వైస్ ప్రెసిడెంట్, ఆఫ్రికా అభివృద్ధి బ్యాంక్ ప్రెసిడెంట్, ఆఫ్రికన్ యూనియన్ సెక్రటరీ- జనరల్, ఆఫ్రికన్ యూనియన్ కమిషన్ కమిషనర్, నా మంత్రివర్గ సహచరుడు శ్రీ అరుణ్ జైట్లీ, గుజరాత్ ముఖ్యమంత్రి శ్రీ విజయ్ రూపానీ, ఆఫ్రికా నుండి విచ్చేసిన గౌరవనీయ అతిథులు, సోదర, సోదరీమణులు, సోదర, సోదరీమణులారా! మనం ఈ రోజు గుజరాత్ రాష్ట్రంలో సమావేశమయ్యాము. వ్యాపారమంటే గుజరాతీలకు ఉన్న మక్కువ సుపరిచితమైందే. గుజరాతీలకు ఆఫ్రికా అన్నా కూడా చాలా ప్రేమ. ఈ సమావేశం భారతదేశంలో, మరీ ముఖ్యంగా గుజరాత్ లో జరుగుతున్నందుకు- ఒక భారతీయుడిగాను, ఒక గుజరాతీగాను నేను చాలా సంతోషిస్తున్నాను. భారతదేశానికి ఆఫ్రికాతో శతాబ్దాల తరబడి పటిష్టమైన బంధాలు ఉన్నాయి. చారిత్రకంగా- తూర్పు భారతదేశం నుండి ముఖ్యంగా గుజరాత్ నుండి ఆఫ్రికా తూర్పు తీరానికీ, అలాగే ఆఫ్రికా తూర్పు తీరం నుండి తూర్పు భారతదేశానికి ముఖ్యంగా గుజరాత్ కు సముదాయాలు వచ్చి స్థిరపడ్డాయి. భారతదేశంలో ఉన్న సిద్దీలు తూర్పు ఆఫ్రికా నుండి వచ్చినట్లు చెబుతారు. కెన్యా కోస్తా తీరంలో ఉన్న బోహ్రా సముదాయాలు 12వ శతాబ్దానికి చెందిన వారు. మలింది కి చెందిన గుజరాతీ నావికుడి సహాయంతో వాస్కో డ గామా కాలికట్ కు చేరుకున్నట్లు తెలుస్తోంది. గుజరాత్ కు చెందిన దౌస్ లు రెండు వైపులా వ్యాపారం చేశారు. సమాజాల మధ్య ప్రాచీన సంబంధాలు కూడా మన సంస్కృతులను సుసంపన్నం చేశాయి. గొప్పదైన స్వాహిలి భాషలో చాలా హిందీ పదాలు ఉన్నాయి. వలసల కాలంలో, అతి పెద్ద మొంబాసా ఉగాండా రైల్వే నిర్మాణం కోసం 32 వేల మంది భారతీయులు కెన్యా కు వచ్చారు. ఆ నిర్మాణంలోనే చాలా మంది తమ ప్రాణాలు కోల్పోయారు. దాదాపు ఆరు వేల మంది అక్కడే ఉండిపోయి తమ కుటుంబాలను కూడా తెచ్చుకున్నారు. అందులో చాలా మంది “దుకాస్” అనే వ్యాపారం ప్రారంభించారు. అందుకే వారు ” దుక్కావాలాలు” అని పేరు పొందారు. ఆ వలస కాలంలోనే వ్యాపారులు, వృత్తి కళాకారులు, ఆ తరువాత అధికారులు, ఉపాధ్యాయులు, వైద్యులు ఇతర వృత్తుల వారు తూర్పు, పశ్చిమ ఆఫ్రికా లకు వెళ్లి, భారత, ఆఫ్రికా ప్రజల సముదాయంతో ఒక శక్తివంతమైన సముదాయాలుగా రూపొందారు. మరో గుజరాతీ అయిన మహాత్మ గాంధీ గారు దక్షిణ ఆఫ్రికా లోనే అహింసా పోరాటం అనే ఆయుధానికి పదును పెట్టారు. గోపాల కృష్ణ గోఖలే గారితో కలిసి 1912 లో ఆయన టాంజానియా ను సందర్శించారు. ఆఫ్రికా స్వాతంత్ర్య పోరాటాలలో పాల్గొన్న నాయకులతో పాటు శ్రీ న్యెరేరే, శ్రీ కెన్యట్టా, శ్రీ నెల్సన్ మండేలా లతో సహా భారత సంతతికి చెందిన పలువురు నాయకులు గట్టిగా మద్దతు పలికారు. వారితో పాటు పోరాటం సల్పారు. స్వాతంత్ర్య పోరాటం అనంతరం భారత సంతతికి చెందిన పలువురు నాయకులు టాంజానియా మరియు దక్షిణ ఆఫ్రికా మంత్రివర్గాల్లో నియమితులయ్యారు. భారత సంతతికి చెందిన కనీసం ఆరుగురు టాంజానియన్లు ఇప్పుడు టాంజానియా పార్లమెంటులో సభ్యులుగా సేవలందిస్తున్నారు. తూర్పు ఆఫ్రికాలో కార్మిక సంఘ ఉద్యమం మఖన్ సింగ్ తో ప్రారంభమైంది. కార్మిక సంఘ సమావేశాల సమయంలోనే కెన్యా స్వాతంత్ర్య పోరాటానికి మొదటి పిలుపు ప్రారంభమైంది. కెన్యా స్వాతంత్ర్య పోరాటంలో ఎమ్. ఎ. దేశాయ్ మరియు పియో గామా పింటో లు చాలా చురుకుగా పాల్గొన్నారు. శ్రీ కెన్యట్టా రక్షణ బృందం లో భాగంగా ఉండేందుకు అప్పటి ప్రధాన మంత్రి పండిత్ నెహ్రూ గారు ఒక భారతీయ పార్లమెంట్ సభ్యుడు దివాన్ శ్రీ చమన్ లాల్ ను పంపారు. 1953 లో కాపెంగురియా విచారణ సమయంలో దివాన్ శ్రీ చమన్ లాల్ అరెస్టయి విచారణను ఎదుర్కుంటున్నారు. భారత సంతతికి చెందిన మరో ఇద్దరు వ్యక్తులను రక్షణ బృందంలో చేర్చుకున్నారు. ఆఫ్రికా స్వాతంత్ర్య పోరాటానికి భారతదేశం పూర్తి మద్దతును ప్రకటించింది. శ్రీ నెల్సన్ మండేలా ఇలా చెప్పారు.. ‘‘మిగిలిన ప్రపంచమంతా చూస్తూ ఉండగా లేదా అణచివేతదారులకు సహాయపడుతూ ఉండగా భారతదేశం మా వెన్నంటి ఉండేది. అంతర్జాతీయ మండలుల ద్వారాలు మన కోసం మూసివున్న సమయంలో భారతదేశం దారిచూపింది. మా యుద్దాలన్నింటినీ మీరు చేపట్టారు. అవి కూడా మీ స్వంత సమస్యలు గా భావించారు.’’ దశాబ్దాలుగా మన సంబంధాలు బలోపేతమౌతున్నాయి. 2014 లో నేను పదవీ బాధ్యతలు స్వీకరించిన తరువాత భారతదేశ విదేశీ విధానానికి, ఆర్ధిక విధానానికి ఆఫ్రికాను ఒక అత్యంత ప్రాధాన్యం గల దేశంగా చేశాను. 2015 సంవత్సరం మనకు చాలా ముఖ్యమైనటువంటిది. ఆ ఏడాదిలో తృతీయ భారత ఆఫ్రికా సదస్సు జరిగింది. భారతదేశంతో దౌత్య సంబంధాలు కలిగిన మొత్తం 54 దేశాలూ ఆ సదస్సుకు హాజరయ్యాయి. రికార్డు స్థాయిలో 41 ఆఫ్రికా దేశాలకు చెందిన దేశాధినేతలు లేదా ప్రభుత్వాధినేతలు ఆ సదస్సులో పాల్గొన్నారు. 2015 నుండి ఇంతవరకు నేను ఆరు ఆఫ్రికా దేశాలను.. దక్షిణాఫ్రికా, మొజాంబిక్, తాంజానియా, కెన్యా, మారిషస్, సెషేల్స్.. ను సందర్శించాను. మా రాష్ట్రపతి మూడు దేశాలను.. నమీబియా, ఘనా, ఐవరీ కోస్ట్.. ను సందర్శించారు. ఉప రాష్ట్రపతి ఏడు దేశాలను.. మొరాకో, ట్యునీషియా, నైజీరియా, మాలి, అల్జీరియా, రవాండా, ఉగాండా..ను సందర్శించారు. గత మూడేళ్ళలో ఏ భారతీయ మంత్రి కూడా సందర్శించని ఆఫ్రికా దేశం ఒక్కటి కూడా లేదని చెప్పడానికి నేను గర్వపడుతున్నాను. మిత్రులారా, ఒకప్పుడు మొంబాసా, ముంబయి ల మధ్య మాత్రమే ప్రధానంగా వర్తక సంబంధ, సముద్ర సంబంధ లావాదేవీలు ఉండేవి. కానీ, ఇప్పుడు